सड़क पर सफेद पट्टी होने से वाहनों का चलना मुश्किल
कैथल-करनालमार्गके बीच में विभाग द्वारा लगाई गई सफेद पट्टी के धूमिल होने से वाहन चालकों को धुंध के कारण परेशानी का सामना करना पड़ रहा है। वाहन चालक सुरेश पूंडरी, याद राम, मलखान सिंह, काला पूंडरी, गुरसेवक, प्रीतम सिंह, हुकुम सिंह, भाग सिंह रविंद्र फतेहपुर ने बताया कि पूंडरी से कैथल मार्ग पर केवल दो किलोमीटर तक ही विभाग के ठेकेदार ने सफेद पट्टी लगाई हुई है और इसके आगे पहले लगाई गई पट्टी जोकि बिल्कुल धूमिल हो गई है, उसी से ही काम चला दिया है।
वाहन चालकों को धुंध के कारण सड़क की साइड का अंदाजा लगाना मुश्किल हो रहा है, क्योंकि सफेद पट्टी उन्हें दिखाई नहीं देती, जिस कारण हादसे का डर बना रहता है। विभाग के ठेकेदार ने दो किलोमीटर तक पट्टी बनाकर अपने काम की इतिश्री कर दी, जबकि ये कैथल तक होनी चाहिए। ऐसी बहुत सी सड़कें हैं जहां या तो सफेद पट्टी ही नहीं हैं या बिलकुल धूमिल हो चुकी हैं। जब इस बारे में पीडब्ल्यूडी विभाग के एसडीओ वरुण कंसल से बात की गई तो उन्होंने बताया कि यह मार्ग उनके डिवीजन के अंडर नहीं आता। यह मार्ग दूसरी डिवीजन के अंदर आता है।
विभागकी खुल सकती है पोल : उपायुक्तद्वारा हर मार्ग पर विभाग को सफेद पट्टी लगाने के आदेश दिए हैं लेकिन विभाग का ठेकेदार विभागीय अधिकारियों से मिलीभगत करके मार्ग पर कहीं सफेद पट्टी लगा देता है और कहीं नहीं लगाता। अगर उपायुक्त इस ओर ध्यान दें तो विभाग की पोल खुल सकती है।
^सड़क पर पट्टी लगाने का काम जारी है। जहां बचे हुए हैं, वहां पर लगा दी जाएगी। विकासशर्मा, एक्सईएन पीडब्ल्यूडी।
hin_Deva hin_Deva hin_Deva hin_Deva hin_Deva